BASES

 VII COPA DEPUTACIÓN DE LUGO

DE PIRAGÜISMO ANO 2017

A Area de Innovación, Participación Cidadá, Mocidade e Deportequere apoiar a celebración da VII Copa Deputación de Piragüismo, ano 2017. O carácter desta competición é oficial, e será organizada pola Federación Galega de Piragüismo.

En consecuencia, e de acordo co Regulamento deportivo aprobado pola Federación Galega de Piragüismo, formúlanse as presentes bases de participación na VII Copa Deputación de Piragüismo, ano 2017.

1.- A organización técnica e execución da VII COPA DEPUTACIÓN DE LUGO de piragüismo, correspóndelle á Federación Galega de Piragüismo, Delegación Provincial de Lugo, que actúa a través dos seus órganos executivos, xunto cos clubs organizadores de cada regata. Por tanto, as inscricións realizaranse de acordo co establecido no seu caso pola Federación Galega de Piragüismo. Finalizada a competición, a FGP deberá achegar á Área de Deporte da Deputación de Lugo, relación de inscritos e documentación anexa que debe acompañar a inscrición, certificación acreditativa das probas e resultados, e así mesmo, distribución de premios de acordo cos citados resultados e o mecanismo de puntuación e reparto de premios determinado no regulamento.

2.- A Área de Innovación, Participación Cidadá, Mocidade e Deportes da Deputación de Lugo, como colaboradora da acción deportiva figurará en lugar destacado na publicidade que se realice da mesma.

3.- A Copa estará aberta a todos os clubs de piragüismo e seccións de piragüismo de entidades deportivas que estean encadradas na provincia de Lugo e que, tanto aqueles como os seus deportistas, cumpran a normativa de afiliación establecida pola Federación Galega de Piragüismo para a tempada 2017. De acordo co establecido no artigo 24 do regulamento da Copa só poderán participar clubs da provincia de Lugo.

4.- A Federación Galega de Piragüismo será a responsable da xestión das inscricións, organización e aplicación de todas aquelas cuestións e circunstancias de carácter técnico e competitivo (categorías, distancias, tempos de control, participantes,…), e da aplicación do regulamento deportivo da Copa aprobado pola Federación Galega de Piragüismo.

Así mesmo, será a responsable de esixir e aplicar todas as medidas de seguridade requiridas pola competición e de contar e/ou no seu caso esixir os correspondentes seguros de responsabilidade civil precisos para o desenvolvemento das probas.

5.- As categorías da VII COPA serán as seguintes:

Kaiak homes: Veterano, sénior, xuvenil, cadete, infantil A e B, alevín A, B e benxamín

Kaiak mulleres: Veterana, sénior, xuvenil, cadete, infantil A e B, alevín A, B e benxamín

Canoa homes: Veterano, sénior, xuvenil, cadete, infantil A e B

Canoa mulleres : Veterana, sénior, xuvenil, cadete e infantil A e B

6.- De acordo co artigo 15 do Regulamento da VII Copa Deputación de Piragüismo aprobado pola Federación Galega de Piragüismo e así mesmo do previsto no seu artigo 22, forman parte desta copa as seguintes regatas:

|  |
| --- |
| **Proba** |
| Regata Provincial (Fluvial de Lugo)  |
| Regata Provincial (Ciudad de Lugo)CAMPIONATO PROVINCIAL |
| Regata Provincial (Altruán de Ribadeo) |
| Regata Provincial (San Cibrao) |
| Regata Provincial (Viveiro) |
| Regata Provincial (Foz) |

7.- O titulo que se disputa será o de gañador da VII Copa Deputación de Lugo de Piragüismo. Premio que se outorgará na última regata que se dispute ou nunha Gala organizada para este fin.

8.- A Área de Innovación, Participación Cidada, Mocidade e Deporteco obxectivo de apoiar a celebración da VI Copa Deputación de Piragüismo, ano 2017, entregaralles aos clubs participantes e gañadores premios económicos, de acordo coas puntuacións obtidas nas distintas regatas.

O importe previsto é de 20.000,00 € (vinte mil euros).

O reparto destes premios, e de acordo co establecido no artigo 20 do regulamento da Copa aprobado pola Federación Galega de Piragüismo será:

1. PARTICIPACIÓN: Segundo o número de padexeiros/as (40 % do total)
2. CLASIFICACIÓN: Segundo os postos conseguidos (60 % do total)

Aplicación dos criterios anteriores:

1. Participación:

Suma de todos os padexeiros/as clasificados en cada regata, cun total determinado ao final de todas as regatas. Una vez finalizada a Copa, divídese a cantidade destinada a este apartado, entre o número de padexeiros/as clasificados de cada club, o que dará o valor da cantidade a recibir por cada club.

1. Clasificación:

O 60 % da cantidade total dividirase entre os 6 primeiros clubs cunha porcentaxe do 19,5 % para o 1º clasificado, o 18 % para o 2º, o 17 % para o 3º, o 16 % para o 4º, o 15 % para o 5º, e o 14,5 % para o 6º.

De non haber 6 clubs participantes a cantidade sobrante destinarase a incrementar a cantidade por participación.

Non existirán premios finais de carácter económico individual.

9.- A participación dun club neste programa, a calquera nivel, implica a aceptación das presentes normas e do Regulamento aprobado pola Federación Galega de Piragüismo.

10.- As presentes Bases de participación publicaranse na web da Deputación de Lugo.

**ANEXO I**

**FICHA DE INSCRICIÓN**

**VII COPA EXCMA. DEPUTACIÓN PROVINCIAL DE LUGO**

|  |  |
| --- | --- |
| **NOME DO CLUB** | **CIF** |
| **CATEGORÍAS** | Kaiak homes: veteranos, sénior, xuvenil, cadete, infantil A e B, alevín A, B e benxamínKaiak mulleres:veteranos, sénior, xuvenil, cadete, infantil A e B, alevín A, B e benxamínCanoa homes: veteranos, sénior, xuvenil, cadete, infantil A e BCanoa mulleres :veteranos, sénior, xuvenil, cadete e infantil A e B |
| **NOME DO PRESIDENTE** | **DNI** |
| **ENDEREZO A EFECTOS DE COMUNICACIÓN** |
| **LOCALIDADE** | **CÓDIGO POSTAL** |
| **CONCELLO** |
| **TELÉFONOS DE CONTACTO** | **FAX** |
| **DIRECCIÓN DE CORREO ELECTRÓNICO** |
| **Nº DE CONTA BANCARIA** (é obrigatorio presentar o certificado bancario do club ou da entidade, actualizado do ano 2017) |

Lugo a de do 2017

Asinado e selo

Presidenta/a do club ou entidade.

Documentación que debe acompañar:

Certificado da conta bancaria do ano 2017 co nome do representante.

Copia do CIF do club ou da entidade